Caltech – styrkur til rannsóknaverkefnis sumarið 2020 Sumarið 2020 gefst nemendum Háskóla Íslands í grunnnámi tækifæri til að sækja um styrk til að vinna 10 vikna rannsóknarverkefni við California Institute of Technology ( Caltech ) . Í boði verða allt að tveir 6.420 dala styrkir . Nemendur greiða sjálfir fyrir ferðir , húsnæði , uppihald og sjúkratryggingar . Miðað er við að rannsóknardvölin hefjist um miðjan júní og standi fram til 23. ágúst . Nemandi skilar lokaskýrslu og flytur erindi í lok verkefnisins . Ekki eru veittar einingar fyrir verkefnið í Háskóla Íslands , ensækja má um til deildar að styrkveiting og rannsóknarverkefnið verði skráð í viðauka með prófskírteini ( e. Diploma supplement ) . Almenn skilyrði Umsækjandi skal vera nemandi í grunnnámi við Háskóla Íslands í verkfræði eðaraunvísindum ( stærðfræði undanskilin ) Umsækjandi skal hafa lokið tveimur námsárum hið minnsta , en má þó ekki hafa lokið BS-gráðu þegar rannsóknarverkefnið hefst Meðaleinkunn umsækjanda skal að lágmarki vera 7,5 Ekki er krafist TOEFL enskuprófs , en mikilvægt er að nemendur hafi mjög góð tök á enskri tungu . Umsókn er skilað inn rafrænt . Eftirfarandi fylgigögnum ( á ensku ) skal skila í umslagi merktu Caltech 2020 á Þjónustuborð , Háskólatorgi , fyrir lokun mánudaginn 20. janúar 2020 . Háskóli Íslands tilnefnir nemendur til Caltech , sem aðstoðar við að útvega nemandanum leiðbeinanda . Nemandi og leiðbeinandi móta í sameiningu verkefni og rannsóknaráætlun sem skilað er í maí .